Zmluva o nájme nebytových priestorov č. NZ II/1/2023

 (v zmysle zákona č. 116/1990 o nájme a podnájme nebytových priestorov v platnom znení neskorších predpisov)

 Zmluvné strany:

 Prenajímateľ: Základná škola, Komenského 1962/8, 075 01 Trebišov

 v zastúpení: Mgr. Radoslav Ujhelyi, riaditeľ

 IČO: 35541075 DIČ: 2021663182

 Bankové spojenie: Prima banka Slovensko, a. s., pobočka Trebišov

 účet: 3305640002/5600 IBAN: SK97 5600 0000 0033 0564 0002

 (ďalej len prenajímateľ)

 a

 **Nájomca:** Jozefína Malá,

 bydlisko T.G.Masaryka 1490/4, 075 01 Trebišov

 ( ďalej len nájomca )

I. Predmet a účel nájmu

1. Prenajímateľ základná škola ako správca majetku mesta prenajíma nájomcovi za nižšie uvedených podmienok miestnosť nachádzajúcu sa v k . ú. Trebišov, parcelné číslo 2332, súpisné číslo 1962, zapísanú na LV 4170 v  k. ú. Trebišov, podľa zákona č. 416/2001 Z. z. o  prechode niektorých pôsobností z orgánov štátnej správy na obce a VÚC.

2. Účelom tejto zmluvy je prenajať nájomcovi miestnosť, ktorá bude využitá na prevádzku školského bufetu.

3. Nájomca sa zaväzuje užívať prenajatú miestnosť výlučne v rozsahu a  na účel uvedený v bode 2 v súlade s platnými právnymi predpismi.

II. Doba nájmu

Nájom sa uzatvára na obdobie od 1.1.2023 do 31.12.2023 Doba nájmu môže byť predĺžená len na základe písomnej dohody zmluvných strán, uzatvorenej najneskôr ku dňu skončenia nájmu.

 III. Úhrada za nájom a služby

1. Nájomné za prenajatú miestnosť je stanovené v súlade s uznesením č. .../2022 zo dňa ......................

Mestského zastupiteľstva v Trebišove so všeobecne záväznými právnymi predpismi a  v zmysle zákona č. 18/1996 Z. z. o cenách.

2. Nájomca bude miestnosť užívať v pondelok až piatok od 730 hod do 1200 hod. mimo školských prázdnin.

3. Nájomca sa zaväzuje uhradiť ročné nájomné 200,00 a ročné  prevádzkové náklady 100,00 € v mesačných splátkach po 30,00 eur na účet prenajímateľa, (slovom: tristo eur).

4. Nájomné uhradí nájomca na účet prenajímateľa SK97 5600 0000 0033 0564 0002 v pobočke Prima banky Slovensko Trebišov. V prípade omeškania s plnením peňažného dlhu je nájomca povinný uhradiť prenajímateľovi úroky z omeškania vo výške 0,05 % za každý deň omeškania s platením.

 IV. Práva a povinnosti prenajímateľa

1. Prenajímateľ odovzdá nájomcovi miestnosť v stave spôsobilom na jej užívanie podľa účelu tejto zmluvy. Nájomcovi je stav predmetu nájmu známy. Pri používaní miestnosti sa nájomca riadi prevádzkovým poriadkom.

2. Prenajímateľ pred zahájením užívania miestnosti oboznámi nájomcu s  umiestnením hlavných vstupov a výstupov inžinierskych sietí v budove školy a s ich ovládaním.

3. Prenajímateľ je oprávnený požadovať prístup do bufetu za účelom zistenia, či nájomca užíva miestnosť dohodnutým spôsobom a v súlade s účelom uvedeným v čl. I, bod 2 tejto zmluvy.

 V. Práva a povinnosti nájomcu

1. Nájomca zodpovedá za disciplínu a hospodárne zaobchádzanie so zariadeniami umiestnenými v bufete.
2. Nájomca zodpovedá za prípadné poškodenie a iné nedostatky spôsobené mimo rámca obvyklého užívania a je povinný ich uviesť do pôvodného stavu na vlastné náklady. Obe strany budú dbať o ochranu predmetu zmluvy uvedenom v čl. I tejto zmluvy a budú súčinné pri jeho zabezpečovaní pred neoprávnenými zásahmi.
3. Nájomca bufetu preberá na seba všetky povinnosti vyplývajúce z predpisov o ochrane zdravia a bezpečnosti pri práci, ochrane majetku, predpisov hygienických ako aj protipožiarnych. Za všetky škody a ublíženia na zdraví, ktoré vznikli nedodržaním predpisov zodpovedá v plnom rozsahu nájomca.
4. Nájomca nie je oprávnený dať bufet alebo jeho časť do nájmu, podnájmu alebo výpožičky.
5. Nájomca je povinný oznámiť prenajímateľovi každú zmenu, ako aj iné skutočnosti, ktoré by mohli ovplyvniť nájomný vzťah.

 VI. Ukončenie nájmu a odstúpenie od zmluvy

1. Nájom sa končí uplynutím doby, na ktorú bol dohodnutý, t. j. dňom 31.12.2022.
2. Po ukončení nájmu je nájomca povinný vrátiť prenajatú miestnosť v takom stave v akom ju prevzal s prihliadnutím na obvyklé opotrebovanie.
3. Nájomca môže písomne vypovedať zmluvu uzatvorenú na dobu určitú ak:
	1. stratí spôsobilosť na vykonávanie činnosti, na ktorú si miestnosť prenajal,
	2. miestnosť sa stane bez zavinenia nájomcu nespôsobilou na dohodnuté užívanie,
	3. dohodou zmluvných strán.
4. Prenajímateľ môže písomne vypovedať zmluvu uzatvorenú na dobu určitú pred uplynutím doby pri opakovanom porušovaní školského poriadku a za podmienok ust. § 9 ods.2, písm. a), b), d), f) a g) zákona č. 116/1990 Zb. v znení neskorších predpisov.
5. Výpovedná lehota je 1 mesiac a začína plynúť od prvého dňa nasledujúceho mesiaca po doručení výpovede.
6. Zmluvné strany môžu ukončiť zmluvný vzťah pred uplynutím doby nájmu dohodou.

VII . Záverečné ustanovenia

1. K zmene dohodnutých podmienok môže dôjsť len vzájomnou dohodou formou písomného dodatku podpísaného zmluvnými stranami alebo pokiaľ to vyplýva zo zmien a  doplnkov právnych predpisov.
2. Pokiaľ táto zmluva nerieši všetky práva a  povinnosti zmluvných strán, riadia sa zmluvné strany ustanoveniami všeobecne záväzných platných predpisov.
3. Zmluvné strany vyhlasujú, že si zmluvu o nájme prečítali, porozumeli jej obsahu, nemajú námietky proti jej forme a obsahu, vyhlasujú, že ju neuzatvorili v tiesni ani za nevýhodných podmienok a na znak súhlasu ju vo vlastnom mene podpisujú.
4. Zmluva je vyhotovená v 3 rovnopisoch, z ktorých každý má platnosť originálu. Po jeho podpísaní každá zo zmluvných strán dostane jedno vyhotovenie.
5. Táto zmluva nadobúda platnosť dňom jej podpísania zmluvnými stranami.
6. Táto zmluva je povinne zverejňovanou zmluvou v súlade s ustanovením § 47a ods.1 Občianskeho zákonníka a nadobúda účinnosť dňom nasledujúcom po dni jej zverejnenia na internetovej stránke – prenajímateľa (správcu majetku) ako povinnej osoby v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov.
7. Nájomca berie na vedomie povinnosť prenajímateľa na zverejnenie tejto zmluvy ako aj dodatkov vyplývajúcich z plnenia zmluvy a svojim podpisom dáva súhlas na zverejnenie tejto zmluvy na web-stránke základnej školy v plnom rozsahu.

 V Trebišove, dňa V Trebišove, dňa

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Mgr. Radoslav Ujhelyi Jozefína Malá

 \_\_\_\_\_\_\_\_\_\_\_\_\_\_\_\_\_\_\_\_\_\_

 PhDr. Marek Čižmár

 primátor

|  |
| --- |
| ZÁKLADNÁ FINANČNÁ KONTROLA vykonaná v zmysle § 5 zákona č. 357/2015 Z. z.príjem /poskytnutie alebo použitie / právny úkon / iný úkon majetkovej povahy\*finančná operácia a jej časť je – nie je\* v súladea) s rozpočtom školy na príslušný rozpočtový rokb) s osobitnými predpismi školy c) s uzatvorenými zmluvami školy d)  s rozhodnutiami školy e) s vnútornými predpismi školy f) inými podmienkami poskytnutia verejných financií VYJADRENIE:je – nie je\* možné finančnú operáciu alebo jej časť vykonaťje – nie je\* možné v nej pokračovaťje – nie je\* možné vymáhať poskytnuté plnenie, ak sa fin. operácia alebo jej časť už vykonalaDátum vykonania základnej finančnej kontroly Meno, priezvisko zam. zodp. za príslušnú fin. operáciu *Ing. Zlatica Petrová* podpis ..........................................Meno, priezvisko štatutára, alebo ním povereného ved. zam. *Mgr.Radoslav Ujhelyi*  podpis .......................................... \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\*nehodiace sa škrtnite* |